text: Kokkeelev fra Kolding vinder 1. plads
  02 februar 2015 kl. 05.32
  Trine Thybo Rasmussen fra Kolding er kåret til Danmarks bedste elev, når det gælder mad til konferencer.
  Konkurrencen blev afviklet på Hansenberg i Kolding og endnu engang kan Hotel Koldingfjord glæde sig over placeringer helt i top.
  Kokkeelev Trine Thybo Rasmussen indtog en flot første plads blandt kokkeeleverne og skal nu repræsenterer Danmark ved den europæiske konkurrence, der finder sted den 25. februar 2015 på Hotel Comwell Køge Strand.
  Kok Thomas Stage Nielsen indtog en flot anden plads blandt kokkene.
  Konkurrencen Copper Skillet handler om faglig udvikling, kreative udfordringer og ny inspiration for kokke og kokkeelever.
  I år er det 12. gang foreningen IACC afvikler konkurrencen, hvor professionelle konferencekokke og kokkeelever fra hele landet dyster om at blive kåret som Danmarks dygtigste konferencekok
  Vinder af titlen som Årets Konferencekok blev Kasper Roager, Comwell Sorø.
  